شەفەق
نیوز/ وەڕێەوبەرایەتی پۆلیس پارێزگای هەولێر پایتەخت هەرێم کوردستان، ئمڕوو یەکشەممە،
خەوەردا لە دەسگیرکردن کابرایگ توومەتبار وە رفانن دویەتیگ خەڵک پارێزگای سلێمانی.
زانیارەیل
نشان دەن ک ئەو دویەتە ک رفیاگە کەفتیەسە وەر دەسدرۊژی سێکسی لەلاین بڕفنەگە.
موقەدەم
هوکر عەزیز قسەکەر پۆلیس هەولێر لە کۆنگرەیگ رووژنامەوانی وت: کابرایگ لە تەمەن ٣٢
ساڵ دەسگیر کریا، ک دویەتیگ لە تەمەن ٢٩ ساڵان رفانیە، ودیاری کرد ک دەسگیرکردنی وە
یادداشتیگ وەگورەی مادەی ٤٢١ لە یاسای سزادان عراقی هات.
وتیش:
دویەتگە لەلای خوەمان هیشتیمن، ئیجا دایمنەی دەس کەسوکاری، وتیش: توومەتبارەگە لەلای
پۆلیس پارێزگای سلێمانی داوا کریاگە، و ئەوەسا دەیمنەی دەسی تا ریکارەیل یاسایی لەبانی
جیوەجی بکریەن.
موقەدەم
عەزیز وتیش: وەڕێەوبەرایەتی پۆلیس هەولێر هەماهەنگی وەرد ئەو ناوچەیل هەرێم
کوردستان دیرێد، و خەمسەردی لە دەسگیرکردن داواکریای و توومەتبارەیل نیەکەیمن، تا بیەیمنیانەی
دەس لایەنەیل داواکەریان.
